
Vadovaudamasi Lietuvos Respublikos vietos savivaldos įstatymo 6 straipsnio 5 ir 6 punktais, 16 straipsnio 2 dalies 26 punktu, atsižvelgdama į Europos socialinio fondo agentūros ir Finansų ministerijos kvietimą savivaldybėms ir Švietimo, mokslo ir sporto ministerijai tapti partnerėmis projekte „Atviros ekosistemos atsiskaitymams negrynaisiais pinigais bendrojo ugdymo įstaigų valgyklose kūrimas“, Birštono savivaldybės taryba n u s p r e n d ž i a:
1. Pritarti Birštono savivaldybės dalyvavimui 2021–2027 metų Europos Sąjungos fondų ir Ekonomikos gaivinimo ir atsparumo didinimo priemonės lėšomis finansuojamame projekte „Atviros ekosistemos atsiskaitymams negrynaisiais pinigais bendrojo ugdymo įstaigų valgyklose kūrimas“ (toliau – Projektas), kurio įgyvendinimui bus skirtas finansavimas, vadovaujantis Tvarių viešųjų finansų plėtros programos pažangos priemonės Nr. 04-001-08-05-02 „Didinti (gerinti) mokestinių prievolių vykdymą“ aprašu. 
2. Pritarti Jungtinės veiklos (partnerystės) sutarties iš 2021–2027 metų Europos Sąjungos fondų ir Ekonomikos gaivinimo ir atsparumo didinimo priemonės finansuojamo projekto „Atviros ekosistemos atsiskaitymams negrynaisiais pinigais bendrojo ugdymo įstaigų valgyklose kūrimas“  pasirašymui tarp Birštono savivaldybės administracijos ir Europos socialinio fondo agentūros.  
3. Įgalioti Birštono savivaldybės administracijos direktorių, o jo nesant, direktoriaus pavaduotoją, pasirašyti Jungtinės veiklos partnerystės sutartį su Europos socialinio fondo agentūra bei visus su Projekto įgyvendinimu susijusius dokumentus.
	Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Lietuvos Respublikos administracinių bylų teisenos įstatymo nustatyta tvarka Regionų apygardos administraciniam teismui bet kuriuose teismo rūmuose (Kauno rūmai, A. Mickevičiaus g. 8 A, Kaunas; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda).

